# 2.2. Aprende das persoas expertas

## Glosario

## Charlas divulgativas

Definición:

  Son explicacións orais que fai alguén que quere compartir un coñecemento de forma clara e sinxela para que o comprendan todas as persoas.

Exemplo:

  As charlas divulgativas sobre o barroco axudáronme a descubrir as características máis importantes da época

## Publicacións científicas

Definición:

  Son explicacións por escrito nunha revista ou similar onde as persoas científicas contan os seus descubrimentos para que os poidan coñecer outras persoas.

Exemplo:

  Grazas a esa publicación científica descubrín como funciona a datación por carbono 14.

# Como se comparten os descubrimentos científicos?

## Lembra o reto final

Ao final desta aventura ti e os teus compañeiros e compañeiras seredes as persoas divulgadoras! Co voso equipo prepararedes paneis informativos ou unha charla para o voso Congreso de Historia.

Comezade xa a pensar como o queredes facer.

Toda persoa dedicada á ciencia o que quere é que o que descubra e investigue chegue a toda a sociedade.

Neste caso ti, como parte deste grupo de investigadoras e investigadores científicos, debes derrubar o muro que separa a ciencia da sociedade para achegarlle o coñecemento e para que a historia desta e de tantas mulleres non quede no esquecemento.

Para isto, vas coñecer como podes facer públicos os teus descubrimentos:

## Publicacións científicas

Este tipo de publicacións distribúense grazas a revistas especializadas onde, a través de artigos, outras persoas expertas poden coñecer os traballos doutras.

## Charlas e conferencias

As científicas e científicos presentan os seus descubrimentos en congresos e charlas divulgativas para que máis persoas os coñezan.

## Exposicións en museos

Moitos achados históricos preséntanse en museos ou exposicións para que o público poida velos e comprender a súa importancia.

## Documentais e redes sociais

Hoxe en día, a comunidade científica tamén comparte os seus descubrimentos a través de vídeos, redes sociais e páxinas web para chegar a máis xente.

# Reflexiona: Recorda, engade e analiza

As distintas maneiras de divulgar unha información son moi diversas, cada unha ten unhas características diferentes pero tamén algunhas comúns.

Colaborando coas compañeiras e compañeiros da clase vas cubrir este documento para recollerdes as características entre todas e todos.

Podes descargar a ficha e cubrila. Lembra gardala ao remate. Consulta co profesorado o xeito de cubrila.

- Accede ao recurso "Recorda, engade e analiza" para imprimir ( Nova xanela).
- Accede ao recurso "Recorda, engade e analiza" para cubrir no ordenador (máis sostible).

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)