# 3.5. Tempo de batallas e cambios

## Glosario

## Católicos e católicas

Definición:

  Son persoas que seguen a relixión católica-cristiá. Cren na existencia de Deus e o seu fillo Xesús e forman parte da Igrexa Católica. O seu libro sagrado é a Biblia. Entre os seus costumes están os de ir á cerimonia relixiosa chamada misa, rezar, celebrar festas importantes arredor de distintas virxes, santos ou de Xesús. Algunhas das súas celebracións máis coñecidas son a Semana Santa e o Nadal.

Exemplo:

  As persoas católicas adoitan ir á misa os domingos.

## Cristianismo

Definición:

  É unha relixión que segue as ensinanzas de Xesús (Cristo). Hai tres relixións diferentes que pertencen ao Cristianismo: Catolicismo, Evanxelismo e Cristianismo Ortodoxo.

Exemplo:

  Todos os que seguen o Cristianismo seguen as ensinanzas recollidas na Biblia.

## Musulmáns e musulmás

Definición:

  Son persoas que seguen a relixión musulmá. Cren na existencia de Alá. O profeta ao que seguen chámase Mahoma e o seu libro sagrado é o Corán. Entre as súas tradicións están a de rezar cinco veces ao día, realizar un xaxún durante o mes do Ramadán e acudir á Mesquita .

Exemplo:

  Durante o Ramadán as persoas musulmás só poden comer ou beber cando se pon o sol.

## Pandemia

Definición:

  É a propagación dunha enfermidade ao longo de todo o mundo que afecta a moitas persoas.

Exemplo:

  As pandemias matan moitas persoas en todas as partes do mundo.

## Peregrinar

Definición:

  É facer un camiño, normalmente a pé, ata un lugar relixioso.

Exemplo:

  Os peregrinos saen de moitas partes de España con destino á Catedral de Santiago de Compostela desde hai centos de anos.

# Que sucedeu na Idade Media?

A época na que viviu Rosa tivo moitos feitos relevantes que se dividen da seguinte forma:

## Alta Idade Media (séculos V - X)

### Caída do Imperio Romano de Occidente (476)

- Marca o inicio da Idade Media.
- O territorio divídese en diferentes reinos e imperios.

### O Camiño de Santiago (S. IX en adiante)

- Xorde polo descubrimento duns restos atribuídos a Santiago Apóstolo.
- Establécense vías para peregrinar ata Santiago.
- Impulsou o comercio e os intercambios culturais en Galicia.

### Conflito entre reinos cristiáns e Al-Ándalus (S. VIII - XV)

- Os pobo musulmá conquista a Península, chamándoa Al-Ándalus a partir do 711.
- Loita entre pobo cristián e o musulmán pola Península Ibérica.
- Finaliza en 1492 coa toma de Granada polos Reis Católicos. Neste ano tamén son expulsados os xudeus do territorio.

## Baixa Idade Media (séculos XI - XV)

### A Peste Negra (1347 - 1351)

- Unha das pandemias máis letais da Historia.
- Provoca unha gran crise social e económica en Europa.

### A Guerra dos Cen Anos (1337 - 1453)

- Conflito entre Francia e Inglaterra.
- Iniciou cambios políticos importantes en Europa.

## Lectura facilitada

A época na que viviu Rosa tivo moitos feitos relevantes que se dividen da seguinte forma:

Alta Idade Media (séculos V[cinco] - X[dez])

Caída do Imperio Romano de Occidente (476).

Marca o inicio da Idade Media.

O territorio divídese en diferentes reinos e imperios.

O Camiño de Santiago (S. IX en adiante).

Xorde polo descubrimento duns restos atribuídos a Santiago Apóstolo.

Establéncense vías para peregrinar ata Santiago.

Impulsou o comercio e os intercambios culturais en Galicia.

Conflito entre reinos cristiáns e Al-Ándalus (S. VIII[oito] - XV[quince]).

O pobo musulmán conquista a Península, chamándoa Al-Ándalus a partir do 711.

Loita entre o pobo cristián e o musulmán pola Península Ibérica.

Finaliza en 1492 coa toma de Granada polos Reis Católicos. Neste ano tamén son expulsados os xudeus do territorio.

Baixa Idade Media (séculos XI[once]- XV[quince]).

A Peste Negra (1347 - 1351).

Unha das pandemias máis letais da Historia.

Provoca unha gran crise social e económica en Europa.

A Guerra dos Cen Anos (1337 - 1453).

Conflito entre Francia e Inglaterra.

Iniciou cambios políticos importantes en Europa.

## Audio

## Alta idade media

audio/mpeg

## Baixa idade media

audio/mpeg

## Apoio visual

# A vosa liña do tempo

Para entender mellor os cambios históricos, ides crear en grupo unha liña do tempo incorporando o aprendido ata agora.

Teñen que aparecer os períodos principais:

- Prehistoria
- Idade Antiga
- Idade Media
- Idade Moderna

E tamén acontecementos clave (mínimo dous por época), como por exemplo:

- Invención da escritura
- Caída do Imperio Romano de Occidente
- Invasión musulmá
- Descubrimento de América
- Invención da imprenta

Ao rematar, farase unha exposición da liña do tempo na aula.

Podes usar esta liña de tempo como base para o congreso final.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)