# 1.2. Como lograrás o reto?

# Un congreso que fará historia

O reto final será difundir os vosos descubrimentos nun congreso de Historia. Poderedes escoller entre crear paneis divulgativos ou unha exposición oral con diferentes soportes visuais.

Para logralo ides:

- Coñecer feitos e personaxes relevantes da Idade Media e Moderna.
- Aprender sobre a cultura e sociedade da época.
- Entender as fases da investigación e as fontes históricas.
- Valorar o noso patrimonio histórico.

# Reflexiona: A ponte da Historia

Antes de iniciar esta investigación histórica, cubre estes cadros:

Antes: reflexiona sobre o que sabes sobre a Idade Media e a Idade Moderna e a importancia da divulgación. Escribe 3 ideas. Fai 2 preguntas sobre cousas que che dean curiosidade. Escribe unha comparación.

Despois: Esta parte tela que deixar para o final do camiño, para facer o mesmo. Escribirás 3 ideas, farás 2 preguntas e escribirás unha comparación.

Serán moi diferentes as túas ideas de "antes" comparadas coas de "despois"? Comeza a andar o camiño para descubrilo.

Podes descargar a ficha e cubrila. Lembra gardala ao remate. Consulta co profesorado o xeito de cubrila.

- Accede ao recurso "A ponte da Historia" para imprimir (Nova xanela).
- Accede ao recurso "A ponte da Historia" para cubrir no ordenador (máis sostible).

# Diario de aprendizaxe

Antes de comezar convídote a pasar polo teu diario de aprendizaxe.

Este diario vaite acompañar ao longo de todas as fases e irache mostrando todo o que consegues de cara a completar o reto.

Sigue sempre as instrucións para cubrilo porque ás veces hai que cubrilo en grupo, pero outras é individual.

Adiante! A comezar!

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)